CELEX: 52008PC0305
Language: da
Date: 2008-05-23
Title: Forslag til Rådets forordning om ændring af rådets forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelse

Vigtig juridisk meddelelse

|

52008PC0305

Forslag til Rådets forordning om ændring af rådets forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelse  /* KOM/2008/0305 endelig udg. - CNS 2008/0102 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 23.5.2008KOM(2008)305 endelig2008/0102 (CNS)Forslag tilRÅDETS FORORDNINGom ændring af Rådets forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelse(forelagt af Kommissionen)BEGRUNDELSEBAGGRUND FOR FORSLAGET-  Begrundelse og formålRådets afgørelse […] om oprettelse af en europæisk politienhed (Europol-afgørelsen), som fastsætter, at Europol finansieres under fællesskabsbudgettet, anvendes fra 1. januar 2010 eller fra anvendelsesdatoen for den foreslåede ændring af Rådets forordning (Euratom, EKSF, EØF) nr. 549/69, alt efter hvad der falder senest.For at sikre, at Europol-afgørelsen anvendes fra den 1. januar 2010, bør ændringen af Rådets forordning (Euratom, EKSF, EØF) nr. 549/69, som tydeliggør, at immunitet over for retsforfølgelse ikke indrømmes Europol-personale, der deltager i fælles efterforskningshold, vedtages i god tid.-  Generel baggrundUnder forberedelsen af Europol-afgørelsen blev spørgsmålet vedrørende immunitet for Europol-personale, der deltager i fælles efterforskningshold, drøftet indgående.Ifølge Rådets konklusioner af 12.-13. juni 2007 om erstatning af Europol-konventionen med en rådsafgørelse skal "Europol finansieres over fællesskabsbudgettet fra den 1. januar 2010, forudsat at der findes tilfredsstillende løsninger på følgende tre spørgsmål: 1. ophævelse af Europol-ansattes immunitet, når de deltager i operationelle aktiviteter, især fælles efterforskningshold, ...".Efter drøftelserne i Rådet af dette spørgsmål nåede Kommissionen den 20. februar 2008 til enighed om, at den ville fremlægge et forslag om ændring af forordning (Euratom, EKSF, EØF) nr. 549/69 med henblik på at tydeliggøre rækkevidden af de jurisdiktionelle immuniteter.-  Gældende bestemmelser på det område, som forslaget vedrører-  Protokollen vedrørende De Europæiske Fællesskabers privilegier og immuniteter (1965), navnlig kapitel V (artikel 12-16), som fastsætter privilegier og immuniteter for tjenestemænd og øvrige ansatte i De Europæiske Fællesskaber på medlemsstaternes område. I henhold til protokollens artikel 16 bestemmer Rådet på forslag af Kommissionen og efter høring af andre interesserede institutioner, på hvilke grupper af Fællesskabernes tjenestemænd og øvrige ansatte bestemmelserne i artikel 12, artikel 13, stk. 2, og artikel 14 anvendes helt eller delvist.-  Rådets retsakt af 18. december 1997 om udarbejdelse, på grundlag af artikel K.3 i traktaten om Den Europæiske Union, af konventionen om gensidig bistand og samarbejde mellem toldmyndighederne.-  Rådets forordning (Euratom, EKSF, EØF) nr. 549/69 af 25. marts 1969 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelse, som ændret.-  Rådets retsakt af 29. maj 2000 om udarbejdelse i henhold til artikel 34 i traktaten om Den Europæiske Union af konventionen om gensidig retshjælp i straffesager mellem Den Europæiske Unions medlemsstater.-  Rådets rammeafgørelse af 13. juni 2002 om fælles efterforskningshold.-  Overensstemmelse med andre EU-politikker og -målIkke relevant.HØRING AF INTERESSEREDE PARTER OG KONSEKVENSANALYSE-  Høring af interesserede parterIkke relevant.-  EkspertbistandDer har ikke været behov for ekstern ekspertbistand.-  KonsekvensanalyseDen foreslåede ændring er i overensstemmelse med anmodningen om, at immunitet over for retsforfølgelse (artikel 12, litra a), i protokollen om privilegier og immuniteter) ikke bør indrømmes Europol-personale, som stilles til rådighed for det fælles efterforskningshold i forbindelse med officielle handlinger, der udføres som led i de opgaver, der er omhandlet i artikel 6 i Rådets afgørelse […] om oprettelse af Europol.FORSLAGETS RETLIGE ASPEKTER-  Resumé af forslagetForslag om ændring, der skal tydeliggøre, at Europol-personale, som deltager i fælles efterforskningshold, ikke nyder immunitet over for retsforfølgelse.-  RetsgrundlagArtikel 16 i protokollen om privilegier og immuniteter.-  SubsidiaritetsprincippetForslaget falder ind under Fællesskabets enekompetence. Subsidiaritetsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet af følgende grund:I henhold til artikel 16 i protokollen om privilegier og immuniteter skal Rådet på forslag af Kommissionen og efter høring af andre interesserede institutioner bestemme, på hvilke grupper af Fællesskabernes tjenestemænd og øvrige ansatte bestemmelserne i artikel 12, artikel 13, stk. 2, og artikel 14 anvendes helt eller delvist. Der foreligger ikke andre, mindre vidtrækkende måder, hvorpå målene i dette forslag kan nås.-  Reguleringsmiddel/-formForeslået reguleringsmiddel: forordning.Andre midler ville ikke være hensigtsmæssige af følgende grund:Forslaget vedrører ændring af en eksisterende retsakt.BUDGETMÆSSIGE VIRKNINGERForslaget har ingen virkninger for Fællesskabets budget.2008/0102 (CNS)Forslag tilRÅDETS FORORDNINGom ændring af Rådets forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter skal finde anvendelseRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 291,under henvisning til protokollen vedrørende De Europæiske Fællesskabers privilegier og immuniteter, særlig artikel 16,under henvisning til forslag fra Kommissionen[1],under henvisning til udtalelse fra Europa-Parlamentet[2],under henvisning til udtalelse fra Domstolen[3],under henvisning til udtalelse fra Revisionsretten[4], ogud fra følgende betragtninger:1.  I henhold til artikel 6 i Rådets afgørelse [ afgørelsen om oprettelse af Europol ][5] kan Europol-personale deltage i en støttefunktion i fælles efterforskningshold, der er oprettet af og på foranledning af to eller flere medlemsstater, forudsat at efterforskningen vedrører strafbare handlinger henhørende under Europol's kompetence. Disse fælles efterforskningshold ledes af en repræsentant for den kompetente myndighed, der deltager i den strafferetlige efterforskning, og som er hjemmehørende i den medlemsstat, hvor efterforskningsholdet indsættes. Hvad angår strafbare handlinger, der begås over for eller af Europol-personale, er efterforskningsholdet under sin indsats underlagt national ret gældende for personer med tilsvarende opgaver i den medlemsstat, hvor det opererer.2.  Da der med protokollen om ændring af Europol-konventionen[6] blev åbnet mulighed for, at Europol-personale kunne deltage i fælles efterforskningshold, blev det på grund af de særlige forhold i forbindelse med Europol-personales deltagelse i fælles efterforskningshold, der er oprettet af medlemsstaterne som led i strafferetlig efterforskning inden for rammerne af Europol's kompetence, vurderet, at Europol-personale ikke bør kunne nyde immunitet over for retsforfølgelse i forbindelse med officielle handlinger, der gennemføres som led i deltagelsen i efterforskningsholdene.3.  De privilegier og immuniteter, som protokollen om De Forenede Fællesskabers privilegier og immuniteter udelukkende i Fællesskabernes interesse indrømmer deres tjenestemænd og øvrige ansatte, har en rent funktionel karakter, idet de har til formål at undgå, at der opstilles hindringer for Fællesskabernes funktion og uafhængighed . Eftersom Rådets afgørelse [ afgørelse om oprettelse af Europol ] ikke ændrer ved de særlige forhold ved Europol-personalets deltagelse i fælles efterforskningshold, bør dens vedtagelse ikke indebære, at immunitet over for retsforfølgelse udvides til at omfatte Europol-personale, der deltager i arbejdet i sådanne hold. Forordning (Euratom, EKSF, EØF) nr. 549/69[7] bør derfor ændres for i forbindelse med denne afgørelse, og udelukkende med henblik på dens anvendelse, at tydeliggøre rækkevidden af immunitet for Europol-personale, der er stillet til rådighed for et fælles efterforskningshold -UDSTEDT FØLGENDE FORORDNING:Artikel 1I forordning (Euratom, EKSF, EØF) nr. 549/69 indsættes følgende som artikel 1a:"Artikel 1aArtikel 12, litra a), i De Europæiske Fællesskabers protokol om privilegier og immuniteter anvendes ikke på Europol-personale, der er stillet til rådighed for fælles efterforskningshold i forbindelser med officielle handlinger, der udføres som led i de opgaver, der er fastsat i artikel 6 i Rådets afgørelse [ afgørelse om oprettelse af Europol ]."Artikel 2Denne forordning træder i kraft på tyvendedagen efter offentliggørelsen i De Europæiske Fællesskabers Tidende [ offentliggøres samme dag som afgørelsen om oprettelse af Europol ].Den anvendes fra den 1. januar 2010.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormand […] [1] EUT C […], […], s. […].[2] EUT C […], […], s. […].[3] EUT C […], […], s. […].[4] EUT C […], […], s. […].[5] Se side …. i dette EUT-nummer.[6] EFT C 312 af 16.12.2002, s. 1.[7] EFT L 74 af 27.3.1969, s. 1. Senest ændret ved forordning (EF, Euratom) nr. 1749/2002 (EFT L 264 af 2.10.2002, s. 13).